CELEX: 32018D0621(01)
Language: fi
Date: 2018-06-18 00:00:00
Title: Komission päätös, annettu 18 päivänä kesäkuuta 2018, REFIT-foorumin sidosryhmien edustajien ryhmän jäsenen korvaamisesta

21.6.2018   
            
            
               FI
            
            
               Euroopan unionin virallinen lehti
            
            
               C 217/2
            
         KOMISSION PÄÄTÖS,
   annettu 18 päivänä kesäkuuta 2018,
   REFIT-foorumin sidosryhmien edustajien ryhmän jäsenen korvaamisesta
   (2018/C 217/02)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon REFIT-foorumin perustamisesta 19 päivänä toukokuuta 2015 annetun komission päätöksen C(2015) 3261 final ja erityisesti sen 4 artiklan,
   sekä katsoo seuraavaa:
   
               (1)
            
            
               REFIT-foorumin perustamisesta annetun komission päätöksen C(2015) 3261 final 4 artiklan mukaan foorumiin kuuluu hallitusten edustajien ryhmä ja sidosryhmien edustajien ryhmä. Sidosryhmien edustajien ryhmään kuuluu 20 asiantuntijaa, joista kaksi edustaa Euroopan talous- ja sosiaalikomiteaa ja alueiden komiteaa ja loput talouselämää, muun muassa pk-yrityksiä, sekä työmarkkinaosapuolia ja kansalaisjärjestöjä, joilla on välitöntä kokemusta unionin lainsäädännön soveltamisesta. Sidosryhmien edustajien ryhmän asiantuntijat nimitetään yksityishenkilöinä tai edustamaan useamman sidosryhmän yhteistä etua.
            
         
               (2)
            
            
               Päätöksen 4 artiklan 4 kohdan mukaan komissio nimittää sidosryhmien edustajien ryhmän jäsenet komission ensimmäisen varapuheenjohtajan ehdotuksesta. Jäsenet valitaan hakijoista, joilla on välitöntä kokemusta unionin lainsäädännön soveltamisesta ja jotka ovat vastanneet hakuilmoitukseen. Nimityksillä pyritään varmistamaan eri toimialojen, etujen, unionin alueiden ja sukupuolten mahdollisimman tasapainoinen edustus. Päätöksen 4 artiklan 5 kohdan mukaan jäsenten toimikausi päättyy 31 päivänä lokakuuta 2019. Päätöksen 4 artiklan 6 kohdan mukaan ryhmästä eroavien jäsenten tilalle voidaan nimittää toinen henkilö toimikauden jäljellä olevaksi ajaksi.
            
         
               (3)
            
            
               Jäsenten nimittämisestä REFIT-foorumin sidosryhmien edustajien ryhmään (1)16 päivänä joulukuuta 2015 annetussa komission päätöksessä C(2015) 9063 final säädetään, että jos sidosryhmien edustajien ryhmän jonkun jäsenen jäsenyys lakkaa kesken foorumin toimikauden, komission ensimmäinen varapuheenjohtaja voi nimetä hänelle sijaisen niiden ehdokkaiden luettelosta, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi.
            
         
               (4)
            
            
               Nina Renshaw erosi sidosryhmien edustajien ryhmästä 27 päivänä lokakuuta 2017.
            
         
               (5)
            
            
               Michael Huether on niiden ehdokkaiden luettelossa, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi,
            
         ON PÄÄTTÄNYT SEURAAVAA:
   Ainoa artikla
   Nimitetään Michael Huether REFIT-foorumin sidosryhmien edustajien ryhmän jäseneksi 31 päivään lokakuuta 2019 asti Nina Renshaw’n tilalle.
   
      Tehty Brysselissä 18 päivänä kesäkuuta 2018.
      
         
            Komission puolesta
         
         Frans TIMMERMANS
         
            Ensimmäinen varapuheenjohtaja
         
      
   
   
      (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
   
      LIITE
      
                  Nimi
               
               
                  Kansallisuus
               
               
                  Edustaa tietyn alan sidosryhmien yhteistä etua
               
               
                  Nykyinen työnantaja
               
            
                  Michael Hüther
               
               
                  saksalainen
               
               
                  EI
               
               
                  Institut der deutschen Wirtschaft Koeln e.V. (Kölnin taloustutkimusinstituutti)